Wolke | SkalkSkryf
Mure (deel 2) »
April 25, 2014 deur Louwie
Dinsdag 22 April 2014 dou voor dag op pad deur die land se steenkoolgedrewe “Powerhouse”. Op die horizon, tussen bome spartel die son vergeefs om deur die digte rookmis sy gesig te wys.
Môre son en wolke ver agter senuwees
agter visioene van silwer bloed –
hoe gaan dit anderkant die wêreld?
jy ook al op, pitpyn?
`n Paar minute later slaag Sol daarin om rooi-oog deur die mensgemors te loer
En die oggend
toe die son met ranke stralend oor die ringmuur klim
het die bloeisel soos `n bruin pêrel
van die boom geval
Antjie Krog (Winterbloeisel)
In my geval het die bloeisel soos `n rooi pêrel, geruisloos op my bakkie se neus geval.
Annie Dillard sê: “Beauty and grace are performed whether or not we will or sense them. The least we can do is try to be there.”
Asof om te vergoed vir die mens se besoedelde lug, begin die son die wolke verf in laatherfs kleure.
In haar boek “For the time being” skryf Annie onder die opskrif “Dated Clouds” van John Constable wat op 12 Junie 1824 “painted squally clouds over Brighton beach. They swirled from a central black snarl.”
In 1828, terwyl sy vrou op sterwe lê, skilder hy weer die wolke oor Brighton beach. Die skilderye is nog met ons. Maria is nie meer nie.
En nou is die oggend wolke oor Mpumalanga ook gedateer. Ook die die laat middag wolke op my pad terug is vasgelê. Steeds donker en half dreigend van koud of reën.
En gister, op 24 April 2014, volg hierdie helder wit, eensame stil wolkie my regs van die pad vir goed die helfte van my tog suidwaarts. Toe ek weswaarts koers verander, het die son en wind hom begin uitrafel tot slierte wit teen die helderblou herfslug.
Dated clouds by a dated man.
Posted in Louwie | Tagged Annie Dillard, Antjie Krog, Breyten Breytenbach, Dated Clouds, Oos Transvaal, reis, Wolke | 1 Kommentaar
op April 30, 2014 at 5:10 nm Louwie
Dankie Alleman, en dankie ook aan Boerinballingskap vir die “like”.
Is jy nog steeds in ballingskap in Korea? Ons mis jou vertellings van daar.